kardosdrur/scandi-wiki huggingface dataset:
Denis Spitsov

Denis Sergeyevich Spitsov (født 16. august 1996) er en russisk langrendsløber, der konkurrerer internationalt.

Spitsov debuterede i verdensmesterskabet i Davos , Schweiz den 9. december 2017. Han deltog ved vinter-OL 2018, hvor han vandt bronzemedalje i 15 km intervalløb, to sølvmedaljer i holdsprint (med Alexander Bolshunov) og herrestafet. Spitsov blev også nummer fire i 30 km skiathlon.

Referencer

Eksterne henvisninger 

Langrendsløbere fra Rusland
Personer fra Vologda oblast
Olympiske medaljevindere i langrend
Langrendsløbere ved vinter-OL 2018
Langrendsløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Aymon, greve af Savoyen

Aymon, greve af Savoyen (født 15. december 1291 i Chambéry, død 22. juni 1343 i Montmélian); kendt som Aymon den fredelige, var greve af Savoyen fra 1329 til 1343.

Aymon var søn af Amadeus 5., greve af Savoyen, og han blev far til Amadeus 6. greve af Savoyen.

Aymon blev forfader til Sardiniens konger i 1730–1861 og til Italiens konger i 1861–1946.

Huset Savoyen
Grote Prijs Jean-Pierre Monseré 2022

Grote Prijs Jean-Pierre Monseré 2022 var den 11. udgave af det belgiske cykelløb Grote Prijs Jean-Pierre Monseré. Det blev kørt den 6. marts 2022 med mål i Roeselare i provinsen Vestflandern. Løbet var en del af UCI Europe Tour 2022. Løbet blev vundet af belgiske Arnaud De Lie fra .

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2022
UCI Europe Tour 2022
Thomas 2. greve af Flandern og Savoyen

Thomas 2. greve af Flandern og Savoyen (ca. 1199 i Aosta – 7. februar 1259) var gift med arvingen til Grevskabet Flandern. I kraft af sit ægteskab blev han Iure uxoris greve af Flandern og Hainaut fra 1237 til 1244.

Fra 1245 til 1259 var han greve af Piemonte.

Fra 1253 til 1259 var han rigsforstander i Savoyen.

Thomas 2. blev far til Amadeus 5., greve af Savoyen.

Huset Savoyen
Gerard Victory

Thomas Joseph Gerard Victory (født 24. december 1921 i Dublin, Irland - død 14. marts 1995) var en irsk komponist, producent og leder.

Victory var som komponist primært selvlært, men tog dog senere timer i komposition hos bl.a. Alan Rawsthorne. Han studerede også komposition på sommerkurser i Darmstadt i Tyskland. Han skrev fire symfonier, orkesterværker, kammermusik, to koncerter, korværker, sange, musik for brassband, solostykker for klaver og orgel, samt musik til scenen. Victory var også producent for RTE (Irisk Radio og Tv)(1967-1982), og var leder aF UNESCOs internationale talerstol for komponister (1981-1983). Han komponerede i alle genre indenfor klassisk musik fra romantisk over seriel, til elektronisk musik.

Udvalgte værker 

 Symfoni nr. 1 (1961) - for orkester
 Symfoni nr. 2 (1977) - for orkester
 Symfoni nr. 3 (1984) - for orkester
 Symfoni nr. 4 (1988) - for orkester
 Koncert (1968) - for harmonika og orkester
 Harpekoncert (1971) - for harpe og kammerorkester

Eksterne henvisninger 
 om Gerard Victory

Komponister fra Irland
Producenter
Ledere
Peter Christian Trandberg

Peter Christian Trandberg (født 18. august 1832 på Bornholm ; død 18. juni 1896 i Minneapolis, USA). 
1860 blev Trandberg præst i den danske folkekirke på sin fødeø, men i 1863 brød han ud af folkekirken og stiftede en frimenighed. Der var stor opbakning til den nye menighed, og der blev rejst mange kapeller/missionshuse rundt omkring på Bornholm.

1868 stiftedes Luthersk Missionsforening, og de fleste af frimenighedens medlemmer meldte sig ind i folkekirken igen og blev tilknyttet Luthersk Mission.

Trandberg kom til Jylland, hvor han blandt andet virkede for Indre Mission i Esbjerg i et stykke tid. 1882 udvandrede han til USA, hvor han bl.a. virkede som præst for danske udvandrede.

Eksterne henvisninger
 P.C. Trandberg  i Dansk Biografisk Leksikon på lex.dk af P.G. Lindhardt
 Trandberg hos Runeberg.org af Fr. Nielsen (kirkehistoriker Fredrik Nielsen
 Trandberg hos Findagrave.com
 Trandberg, Peter Christian 1832-1896 hos Worldcat.org
 Siden 'Troldkær' har et foto fra o. 1860 og billede af en statue af P.C. Trandberg i Ekkodalen på Bornholm   

Præster fra Danmark
Shaun Davey

Shaun Davey (født 18. januar 1948 i Belfast, Irland) er en irsk komponist og sanger.

Davey var historie og kunst uddannet på Trinity College i Dublin og på Courtauld Institute of Art i London, han er som komponist selvlært, men begyndte at bryde igennem med sin filmmusik, og jingle musik til tv, men slog så over i at komponere klassisk musik og irsk folkemusik. Han har skrevet en symfoni, orkesterværker, koncertmusik, korværker, scenemusik, som primært er relateret til Irland. Han har også skrevet sange i mange genre fra pop til klassisk musik. Daveys musik leder hen på den irske historie og dens legender.

Udvalgte værker 

 Symfoni "Lettelsen for Derry" (1989) - for kor, sækkepibe og orkester
 Pilgrimmen (1983) - for orkester
 Vækker Ned Devine (1998) - filmmusik
 Sækkepibekoncert (19?) - for sækkepiber

Eksterne henvisninger 
 Homepage
 om Shaun Davey på www.musicweb-international.com

Komponister fra Irland
Sangere fra Irland
Personer fra Belfast
Reddi

Reddi er et dansk-svensk band bestående af Mathilde "Siggy" Savery, Ida Bergkvist og Ihan Haydar. Agnes Roslund var tidlig medlem af bandet. De repræsenterede Danmark i Eurovision Song Contest 2022, med sangen "The Show". men de kvalificerede sig ikke til finalen. Da resultaterne af semifinalens resultater blev offentliggjort fremgik det, at Reddi havnede på en 13. plads med 55 point. 35 point. fra juryerne og 20 point fra seerne. Grunden til at Agnes Roslund forlod bandet er at hun vendte tilbage til sit hjemland Sverige så hun kan fokusere på sin uddannelse.

Medlemmer 

 Mathilde "Siggy" Savery (fra Danmark) – vokal, klaver og guitar
 Ida Bergkvist (fra Sverige) – bas
 Ihan Haydar (fra Danmark) – trommer

Tidligere medlemmer
 Agnes Roslund (fra Sverige) – guitar

Diskografi

Referencer

Eksterne henvisninger 
 

Musikgrupper fra Danmark
Musikgrupper fra Sverige
Vindere af Dansk Melodi Grand Prix
Danmarks Eurovision Song Contest-deltagere
Deltagere ved Eurovision Song Contest 2022
Deltagere ved Dansk Melodi Grand Prix 2022
Bund

BUND eller bund har flere betydninger:

 Bund – det nederste af noget
 Bund (arbejderorganisation), også omtalt som Der Bund
 Bund (Shanghai) - berømte gade og strandpromenade i Shanghai i Folkerepublikken Kina
 BUND (organisation) - Bund für Umwelt und Naturschutz Deutschland e.V. (BUND) – Friends of the Earth Germany
Hals (flertydig)

Hals har flere betydninger:

 Hals – det mellem kroppen (torso) og hovedet på mange dyr.
 Hals (genstand) - smal passage på fx en vase
 Hals (by) - by i Vendsyssel, Danmark
Lyndon Dykes

Lyndon John Dykes (født d. 7. oktober 1995) er en britisk-australsk professionel fodboldspiller, som spiller for EFL Championship-klubben Queens Park Rangers og Skotlands landshold.

Klubkarriere

Tidlige karriere 
Efter at oprindeligt have været en dygtig rugby spiller, så begyndte han i 2013 at spille fodbold på semi-professionelt niveau i Australien, og repræsenterede flere forskellige semi-professionelle hold.

Queen of the South 
Dykes skiftede i 2014 til skotske Queen of the South, hvor han spillede på deres U/20-hold.

I januar 2015 vendte han tilbage til at spille semi-professionelt i Australien. Han vendte tilbage til Queen of the South i juni 2016, hvor han underskrev sin første professionelle kontrakt. Han fik sin professionelle debut den 16. juli 2016.

Livingston 
Dykes skiftede i januar 2019 til Livingston, men som del af aftalen blev han lånt tilbage til Queen of the South for resten af 2018-19 sæsonen. Han fik sin debut for Livingston den 13. juli 2019. Dykes imponerede hurtigt i Livingston, og den 21. december 2019 scorede han et hattrick imod Ross County, og blev hermed den første Livingston spiller nogensinde til at score et hattrick i Scottish Premiership.

Queens Park Rangers 
Dykes skiftede i august 2020 til Queens Park Rangers. Han imponerede i sin debutsæson, hvor han sluttede som holdets topscorer.

Landsholdskarriere 
Født i Australien til forældre fra Skotland, Dykes kunne vælge at repræsentere begge lande. Dykes valgte i oktober 2019 at repræsentere Skotland.

Dykes fik sin landsholdsdebut for Skotland den 4. september 2020.

Dykes var del af Skotlands trup til EM 2020.

Kilder

Eksterne henvisninger 

Personer fra Gold Coast
Fodboldspillere fra Australien
Fodboldspillere fra Skotland
Fodboldlandsholdsspillere fra Skotland
Fodboldspillere fra Queen of the South F.C.
Fodboldspillere fra Livingston F.C.
Fodboldspillere fra Queens Park Rangers F.C.
Deltagere ved det europæiske mesterskab i fodbold 2020
Argos Orestiko

Argos Orestiko (), før 1926 Chroupista (; ) er en by og en tidligere kommune i Kastorias regionale enhedi Grækenland. Siden kommunalreformen i 2011 er den en del af kommunen Orestida, som den er hovedsæde for og en kommunal enhed i.
 Kommunen har et areal på 206,396 km2.

Historie

Antikken 
I antikken var Argos Orestikon hovedbyen i Orestae. Den skulle efter sigende være grundlagt af Orestes, søn af Agamemnon, der flygtede fra Argos i Peloponnes efter mordet på sin mor.

Den nøjagtige placering af det klassiske Argos Orestikon er ikke blevet fundet. Baseret på epigrafiske beviser lå Orestaernes administrative centrum tæt på centrum af den nuværende by Argos Orestiko, på et sted kaldet "Armenochori". Under Alexander den Stores felttog mod øst grundlagde bosættere fra byen et andet Argos Orestikon til fjerne skytiske stepper i løbet af det 4. århundrede f.Kr.

Moderne periode 
I hvert fald siden det 16. århundrede har Argos Orestiko haft en bemærkelsesværdig årlig handelsmesse.

Mod slutningen af det 18. århundrede bosatte Aromanians fra Moscopole sig i byen; senere fulgte flere efter fra landsbyerne Gramosta og Samarina. Ifølge en statistisk rapport fra den britiske oberst Henry Synge, dateret 12. juni 1878, havde kaza af Chroupista (Argos Orestiko) 4.565 græske og 4.220 aromanske mænd, der var ortodokse kristne og anerkendte Den ortodokse kirke i Konstantinopel (som modsatte sig det bulgarske eksarkat); den havde også 2.290 muslimske mænd. Ved århundredeskiftet var byen Argos Orestiko beboet af grækere, aromanians, bulgarere og tyrkere.  I slutningen af det 19. århundrede havde byen en række græske skoler, men også en bulgarsk og rumænsk; på det tidspunkt var det græske sprog fremherskende i byen, selv blandt aromanere og bulgarere, og især førstnævnte havde en græsk national bevidsthed. 

Den nationale lufthavn i Kastoria, "Aristotelis", ligger i Argos Orestiko.

Kilder og henvisninger 

Byer i Grækenland
Vestmakedonien
David Marshall

David James Marshall (født d. 5. marts 1985) er en skotsk professionel fodboldspiller, som spiller for den skotske Premiership-klub Hibernian og Skotlands landshold.

Klubkarriere

Celtic 
Marshall begyndte sin karriere hos Celtic, og gjorde sin professionelle debut i februar 2003. Det lykkedes dog aldrig Marshall rigtigt at få gennebrud på Celtic-holdet, og han spillede hovedsageligt som reservemålmand i sin tid i klubben.

Norwich City 
Marshall skiftede i januar 2007 til Norwich City på en lejeaftale. Aftalen blev gjort permanent i juli af samme år.

Cardiff City 
Efter at Norwich havde rykket ned fra Championship i 2008-09 sæsonen, skiftede Marshall til Cardiff City. Marshall blev fast mand på holdet fra starten, og holdt rollen i sine 7 år i klubben.

Efter at Mark Hudson havde forladt klubben i september 2014, blev Marshall gjort til holdets nye anfører.

Hull City 
Marshall skiftede i august 2016 til Hull City.

Wigan Athletic 
Marshall skiftede i juli 2019 til Wigan Athletic.

Derby County 
Marshall skiftede i august 2020 til Derby County. Han blev gjort til anfører da Wayne Rooney stoppede som spiller og blev træner. Marshall mistede dog sin plads på holdet, og blev gjort til tredjevalg på målmandposten.

Queens Park Rangers 
Marshall skiftede i januar 2022 til Queens Park Rangers.

Hibernian 
Marshall vendte tilbage til Skotland, da han ved kontraktudløb hos QPR skiftede til Hibernian.

Landsholdskarriere

Ungdomslandshold 
Marshall har repræsenteret Skotland på U/21-niveau.

Seniorlandshold 
Marshall debuterede for Skotlands landshold den 18. august 2004. Han var del af Skotlands trup EM 2020.

Titler 
Celtic

 Scottish Premier League: 1 (2003-04)
 Scottish Cup: 2 (2003-04, 2004-05)
 Scottish League Cup: 1 (2005-06)

Cardiff City

 EFL Championship: 1 (2012-13)

Individuelle

 Cardiff City Player of the Year: 2013–-4

Kilder

Eksterne henvisninger 

Personer fra Glasgow
Fodboldspillere fra Skotland
Fodboldlandsholdsspillere fra Skotland
Fodboldspillere fra Celtic F.C.
Fodboldspillere fra Norwich City F.C.
Fodboldspillere fra Cardiff City F.C.
Fodboldspillere fra Hull City A.F.C.
Fodboldspillere fra Wigan Athletic F.C.
Fodboldspillere fra Derby County F.C.
Fodboldspillere fra Queens Park Rangers F.C.
Fodboldspillere fra Hibernian F.C.
Deltagere ved det europæiske mesterskab i fodbold 2020
Drama i Moskva

Drama i Moskva () er en russisk film fra 1906 af Vasilij Gontjarov. 

Filmens datering er omtvistet. Den er angivet at være fra 1909, men er formentlig fra 1906 og derved en af de allerførste russiske spillefilm. Filmen angives dog at være "ekstremt mislykket" og filmen blev forbudt i forbindelse med sin udgivelse.

Handling 
En skuespillerinde modtager i sit omklædningsrum i nærværelse af en fan et telegram, der angiver, at hun har vundet en proces og at hun kan få 100.000 rubler. Herefter drager hun med sin fan rundt i Moskva, hvor parret bl.a. besøger flere dyre restauranter. I en park afværger skuespillerinden et forsøg fra en bejler på at kysse hende, hvorefter sidstnævnte skyder først på hende og derefter sig selv. Hun blev dræbt, han blev kun såret.

Medvirkende 
 Pjotr Tjardynin
 Aleksandra Gontjarova

Referencer

Eksterne henvisninger 
 

Russiske film fra 1906
Stumfilm fra Rusland
Dramafilm fra Rusland
Vasilij Gontjarov

Vasilij Michajlovitj Gontjarov (russisk: Василий Михайлович Гончаров) (1861, Russiske Kejserrige – 23. august 1915) var en russisk filminstruktør.

Filmografi 
 Drama i Moskva (Драма в Москве, 1906)
 Mazepa (Мазепа, 1909)
 Russisk bryllup i det 16. århundrede (Русская свадьба XVI столетия, 1909)
 Ivan den Grusommes død (Смерть Иоанна Грозного, 1909)
 Sang om købmanden Kalasjnikov (Песнь про купца Калашникова, 1909)
 Pjotr Velikij (Пётр Великий, 1910)
 Havfruen (Русалка, 1910)
 Eugen Onegin (Евгений Онегин, 1911)
 Forsvar af Sevastopol (Оборона Севастополя, 1911)
 1812 (1812 год, 1912)

Referencer

Eksterne henvisninger 

 

Filminstruktører fra Rusland
Fontænen i Bakhtjisaraj

Fontænen i Bakhtjisaraj () er en russisk stumfilm fra 1909 af Jakov Protasanov.

Handling 
Filmen er en filmatisering af digtet af samme navn af Aleksandr Pusjkin.

Medvirkende 
 Vladimir Sjaternikov som khan
 Marija Koroljova som Zarema
 E. Uvarova

Referencer

Eksterne henvisninger 

 

Russiske film fra 1909
Stumfilm fra Rusland
Aleksandr Pusjkin
Dramafilm fra Rusland
Film baseret på bøger
Jakov Protasanov

Jakov Alexandrovitj Protasanov (russisk: Яков Александрович Протазанов) (23. januar 1881, Moskva, Russiske Kejserrige – 8. august 1945, Moskva, Sovjetunionen) var en russisk filminstruktør.

Filmografi 
 Bakhchisarai springvand (Бахчисарайский фонтан, 1909)
 Den store gamle mands afgang (Уход великого старца, 1912)
 Spar dame (Пиковая дама, 1915)
 Satan jublende (Сатана ликующий, 1917)
 Fader Sergius (Отец Сергий, 1918)
 Aelita (Аэлита, 1924)
 Kutter fra Torzhok (Закройщик из Торжка, 1925)
 Retssag om tre millioner (Процесс о трех миллионах, 1926)
 Træffer nr. 41 (Сорок первый, 1927)
 Manden fra restauranten (Человек из ресторана, 1927)
 Den hvide ørn (Белый орёл, 1928)
 Don Diego og Pelageja (Дон Диего и Пелагея, 1928)
 Ordrer og mennesker (Чины и люди, 1929)
 Sankt Jørgens fest (Праздник Святого Йоргена, 1930)
 Tommy (Томми, 1931)
 Dukker (Марионетки, 1934)
 Medgift (Бесприданница, 1936)
 Salavat Julajev (Салават Юлаев, 1940)
 Nasreddin i Buchara (Насреддин в Бухаре, 1943)

Referencer

Eksterne henvisninger 

 

Filminstruktører fra Rusland
Bojar Orsja

Bojar Orsja () er en russisk stumfilm fra 1909 instrueret af Pjotr Tjardynin.

Handling 
Filmen fortæller om bojaren, der vender tilbage til sin fødegård efter tjeneste hos Ivan den Grusomme. En dag bliver han vidne til sin datters møde med sin adoptivsøn Arsenij, hvilket gør ham rasende.

Medvirkende 
 Andrej Gromov som Arsenij
 Pjotr Tjardynin som Orsja
 Aleksandra Gontjarova

Referencer

Eksterne henvisninger 
 

Russiske film fra 1909
Stumfilm fra Rusland
Dramafilm fra Rusland
Pjotr Tjardynin

Pjotr Tjardynin (russisk: Пётр Иванович Чардынин) (født den 27. januar 1873 i Penza Guvernatet i det Russiske Kejserrige, død den 14. august 1934, Odessa i Sovjetunionen) var en russisk filminstruktør og skuespiller.

Filmografi 
Som instruktør
 Bojar Orsja (Боярин Орша, 1909)
 Mørkets magt (Власть тьмы, 1909)
 Døde Sjæle (Мёртвые души, 1909)
 Pikovaja dama (da.: Spar Dame, 1910)
 Hus i Kolomna (Домик в Коломне, 1913)
 Onkels lejlighed (Дядюшкина квартира, 1913)
 Krysantemum (Хризантемы, 1914)
 Fatamoganaer (Миражи, 1915)
 U kamina (У камина, 1917)
 Vær stille, sorg, vær stille (Молчи, грусть, молчи, 1918)

Som skuespiller
 Drama v Moskve (da.: Drama i Moskva, 1906)
 Russkaja svadba XVI stoletija (da.: Russisk bryllup i det 16. århundrede, 1909)
 Pesn pro kuptsa Kalasjnikova (da.: Sang om købmanden Kalasjnikov, 1909)
 Eugen Onegin (1911)

Referencer

Eksterne henvisninger 

 

Filminstruktører fra Rusland
Yannick Jadot

Yannick Jadot (født 27. juli 1967 i Clacy-et-Thierret i Aisne) er en grøn fransk politiker fra EELV. 

Han er medlem af EU–parlamentet, og han er kandidat til posten som Frankrigs præsident.

Medlem af Europa–Parlamentet 
I 2009 blev han valgt til Europa-Parlamentet for De Grønne i Vestfrankrig. Han blev genvalgt i den samme kreds i 2014, og i 2019 på en liste, der stillede op i hele Frankrig.

Præsidentkandidat i 2016 og i 2021–2022 
Yannick Jadot blev opstillet som præsidentkandidat ved de grønne partiers primærvalg i 2016. Inden valget i 2017 trak han sig dog til fordel for Benoît Hamon, der var Socialisterne's præsidentkandidat. 

I 2021 blev han igen opstillet som præsidentkandidat ved de grønne partiers primærvalg. 

Præsidentkandidater fra Frankrig
Deskati

Deskati () er en bjergrig kommune i den regionale enhed Grevena. Den nuværende kommune Deskati blev dannet i 2011 ved sammenlægningen af den tidligere kommune Deskati og Chasia kommune. De vigtigste økonomiske aktiviteter i Deskati er landbrug og dyrehold.

Administrativ opdeling 
Kommunen Deskati blev dannet ved kommunalreformen i 2011 ved sammenlægning af følgende 2 tidligere kommuner, der blev til kommunale enheder (landsbyer i parentes):

 Chasia (Karpero, Katakali, Trikokkia )
 Deskati (Deskati, Dasochori, Paliouria, Panagia, Paraskevi)

Deskati består af 4 bebyggelser: Agios Georgios, Deskati, Diasellaki og Gilofos.

Geografi 
Deskati ligger på de sydlige skråninger af Kamvounia-bjerget.  Det er omgivet af bjerge dækket af graner, fyrretræer og egetræer. Den højeste top nær Deskati er Vounasia (1.615 moh.). Deskati dækker et areal på 126.387 km2, den kommunale enhed 268.946 km2 og kommunen 431.638 km2.

Økonomi 
De vigtigste erhverv i Deskati er landbrug, hovedsageligt hvede og tobak, og husdyrhold.  Deskati har 61.790 dekar agerjord, 24.363 får og geder og omkring 1.000 stykker kvæg. Der er også små industrier beskæftiget med metalarbejde, marmorforarbejdning, træbearbejdning og byggematerialer.

Populære begivenheder 
Deskati er berømt for sin Andromana, en begivenhed, der finder sted i slutningen af foråret, hvor mænd står på hinandens skuldre for at skabe en stor struktur med deres kroppe. Det er en begivenhed der ligner Castells i Catalonien i Spanien.

Kilder og henvisninger 

Vestmakedonien
Byer i Grækenland
Anitjkov-broen

Anitjkov-broen (; ) er en bro i Sankt Petersborg i Rusland, der fører hovedgaden Nevskij Prospekt over floden Fontanka.

Anitjkov-broen er den ældste og mest berømte af broerne over Fontanka. Den første bro blev opført i 1715-16 på ordre af Peter den Store og opkaldt efter sin konstruktør, Mikhail Anitjkov. Den nuværende bro blev opført 1841-42 og blev ombygget i 1906-08. Broen er kendt for sine fire berømte hesteskulpturer fra 1849-50 og er nævnt i værker af Pusjkin, Gogol og Dostojevskij.

Eksterne henvisninger 

 saint-petersburg.com: Anichkov Bridge

Bygninger, konstruktioner og anlæg i Sankt Petersborg
Broer i Rusland
Siatista

Siatista () er en by og en tidligere kommune i den regionale enhed Kozani, i periferien Vestmakedonien, Grækenland. Siden kommunalreformen i 2011 er den en del af kommunen Voio, hvor den er sæde og en kommunal enhed. Den ligger 28 km sydvest for Kozani. Den kommunale enhed har et areal på 158,524 km2, byen 94,426 km2. Den græske folketælling i 2011 registrerede 5.490 indbyggere i byen og 6.247 i den kommunale enhed. Den er bygget på skråningen af Velia-bjerget i en (gennemsnitlig) højde på 930 moh.

Administrativ inddeling 

Siatista består af følgende landsbyer (befolkningstal fra 2011): 

 Siatista, befolkning 5.490
 Mikrokastro, indbyggertal 446
 Palaiokastro, befolkning 311

Palaiokastro omfatter to bygder: Palaiokastro og Dafnero.

Historie 

Byens fornavn var Kalyvia. Dette navn er nævnt i Zavordas-klosterets arkiver.

I 1745 omtales byen i et formelt dokument af Joseph, ærkebiskop af Ohrid. De kommercielle bånd mellem Siatista og Centraleuropa i løbet af det 17. og 18. århundrede var meget succesrige, og gjorde det muligt for indbyggerne at bygge mange palæer og kirker med vidunderlige fresker og ikoner.

Siatista ligger i unikke omgivelser, hvor dets bjerge og vildmark giver en stærk følelse af ensomhed. Som et resultat måtte mange Siatistanere blive købmænd for at importere (eller eksportere) nødvendige varer. Mange af dem fandt vej til udlandet permanent eller midlertidigt, hvor de udmærkede sig som dygtige og pålidelige købmænd. Mange af dem, der blev velhavende, vendte aldrig tilbage, men de, der valgte at vende tilbage, byggede store og elegante palæer med tykke mure, imponerende døre, alt overdådigt udsmykket med smukke farvede glas og livlige farver i folkemalerierne på deres vægge. Alt dette legemliggør deres høje levestandard, et ret sjældent fænomen for en så isoleret by. Mange af disse palæer er stadig i god stand i dag i den gamle by.

Kilder og henvisninger 

 Siatista
 Siatista nyheder

Vestmakedonien
Byer i Grækenland
Tryk på

"Tryk på" er en sang af den danske gruppe Shu-bi-dua, der blev udgivet i 1976 på deres tredje album, Shu-bi-dua 3. Melodien er taget fra Elvis Presleys hit "Rock-A-Hula Baby", og teksten handler om avissladder og hvad der ellers kan læses om i den såkaldte boulevardpresse.

Udgivelsen 
Nummeret udkom som LP-single i 1976 og havde "Nam nam" som B-side. "Tryk på" har været spillet gentagende gange af Shu-bi-dua ved koncerter gennem årene.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Jens Tage Nielsen: Klaver, el-orgel, kor
 Bosse Hall Christensen: trommer
 Niels Grønbech: Bas

Referencer

Eksterne henvisninger 
 "Tryk på" opføres af Shu-bi-dua i et tv-show fra 1977 - dailymotion.com/video/x4k269v

Sange fra 1976
Shu-bi-dua-sange